Hofstetten ZH
Hoofschtette (mängmol au Hofschtette bi Elgg) isch es Dorf i de politischi Gmäind Elgg im Bezirk Winterthur vom Kanton Züri, Schwiiz.

Geografi 
Hoofschtette liit zwüschet Murg- und Tösstaal nördlich vom Schauebèèrg, a de östliche Grenze vom Kanton. Zue de ehmolige Gmäid händ au na d Wiiler Huggebèèrg (Huggenberg), Geeretschwiil (Geretswil), Wènzike (Wenzikon) und Tickbuech (Dickbuch) ghöört. S Piet hät 49,3 % landwirtschaftlichi Flèchi, 46,1 % Wald, 2,5 % Sidligsflechi, 2 % Vercheersflechi und 0,1 % Gwässerflechi umfasst (Stand 2017). Naachbergmäinde sind Elgg im Norde, Aadorf (TG) im Oschte, Bichelsee-Balterschwiil (TG) im Südoschte, Tuurbetaal im Süde, Schlatt im Weschte und Elsau im Nordweschte gsii.

Gschicht 
Hoofschtette isch zum eschte Mal gnamset worde im Jaar 914 als Pipineshovestetin.

Uf de 1. Jänner 2018 hät Hoofschtette mit Elgg zur neue Gmeind Elgg fusioniert.

Bevölkerigsentwicklig 
Quälle: Bundesamt für Statistik 2005

De Uusländeraatäil liit bi 4,2 % (Stand 2011).

Religion 
63,8 % vo de Iiwooner sind evangelisch-reformiert, 12,3 % sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 3,6 %, CVP 1,6 %, EDU 4,6 %, EVP 5,1 %, FDP 4,5 %, GLP 6,4 %, GP 7,9 %, SP 8,6 %, SVP 57,6 %.

Gmäindspresidänt isch de Roger Gerber (Stand 2017) gsii.

Wirtschaft 
D Arbetslosigkäit isch im Jaar 2010 bi 2,1 % gläge.

Tieläkt 
De züritüütsch Tieläkt vo Hoofschtette ghört zue de Winterthurer Mundarte.

Bilder

Literatur 
 Hans Martin Gubler: Die Kunstdenkmäler des Kanton Zürich. Band 7: Der Bezirk Winterthur. Südlicher Teil (= Kunstdenkmäler der Schweiz. Band 76). Hrsg. von der Gesellschaft für Schweizerische Kunstgeschichte GSK. Bern 1986, ISBN 3-7643-1786-8, S. 267–281.

Weblink

Fuessnote 

Ort (Kanton Züri)